Publication: Magyar Közlöny
Issue: MK-2000-34 (Year: 2000, Number: 34)
Era: 1990-2004
Section: a 48/2000. (IV. 13.) Korm. rendelethez
Paragraph Index: 24

2. § A Megállapodás magyar nyelvű szövege a következő: „Együttműködési Megállapodás a Magyar Köztársaság Kormánya és a Meteorológiai Műholdak Hasznosításának Európai Szervezete (EUMETSAT) között Bevezető Meteorológiai Műholdak Hasznosításának Európai Szervezete, amelyet az 1983. május 24-től, aláírásra nyitva álló, és 1986. június 19-én hatályba lépett Genfi Megállapodással létesítettek (a továbbiakban: EUMETSAT), képviseli az igazgatója és a Magyar Köztársaság Kormánya (a továbbiakban: Magyarország), képviseli az Országos Meteorológiai Szolgálat elnöke, figyelembe véve, hogy az európai országok integrációjának folyamata az Európai Unióval, az „Európai Egyezmények” aláírásával kezdődött, figyelembe véve a Meteorológia Világszervet (WMO) keretében a meteorológia területén az európai országok közötti hosszú távú együttműködést, emlékezve arra, hogy az EUMETSAT elsődleges célja, hogy létrehozza, fenntartsa és hasznosítsa a működő meteorológiai műholdak hasznosításának európai rendszerét, amennyire lehetséges, figyelembe véve a WMO ajánlásait, emlékezve arra, hogy az EUMETSAT Megállapodás

Source: https://magyarkozlony.hu/hivatalos-lapok/9da52319ac1082b160cb2163c67bbe16b108d010/dokumentumok/a1f269de795d15e141409f4c7cae5ed18e79dbe5/letoltes